**Харолд 210909**

**Дәуіттің алыппен бетпе -бет келуі**

**екіншісі**

***«Ежелгі заманды есіңе алшы,***

***Өткен ұрпақтар туралы толғаншы,***

***Атаңнан сұрашы, ол саған айтып берер,***

***Қарттарыңнан сұрашы, олар түсіндірер.»***

***(Заңды қайталау 32:7)***

Киелі Кітапта бұл былай жазылған: «Исраилдіктер мен філістірлердің әскерлері бір-біріне қарсы сап түзеді. 22Дәуіт әкелген азық-түлігін әскердің жарағын күзететін адамның қарауына тапсырып, сапта тұрған ағаларына жүгіріп барып, амандық сұрай бастады. 23Дәуіт олармен сөйлесіп тұрған кезде, жекпе-жек шайқасушы ғаттық філістір жауынгері Ғолият жау сапынан шықты да, бұрынғы сөздерін қайталап айқайлай бастады. Дәуіт те мұны естіп тұрды. 24Исраилдің күллі жасақшылары алыпты көре салысымен қатты қорқып, шегіне бастады. 25Олар өзара: «Мына адамды көріп тұрсыңдар ғой. Қап, әттеген-ай, ол Исраилді масқаралау үшін алға шығып жүр! Оны біреу өлтірсе, патшамыз соған зор байлық сыйлайды. Сондай-ақ, оған өз қызын беріп, бүкіл әулетін де алым-салықтан босатады!» — десті. Дәуіт қасында тұрғандарға:

— Мына філістірдің көзін құртып, Исраилдің көріп отырған масқарасын тоқтатқан адамға не берілмек дедіңдер? Бұл құдайсыз філістір мәңгі тірі Құдайдың әскер саптарын масқаралайтындай кім еді, сонша?! — деді. 27Олар:

—Оның көзін құртқанға мынадай жүлде сыйланбақ, — деп, манағы сөздерін қайталап айтып берді.

28Бірақ үлкен ағасы Елияп Дәуіттің сарбаздармен сөйлесіп жатқанын көріп, ашуы кернеп:

— Несіне мұнда жетіп келдің? Ана азғантай қойды айдалада кіммен қалдырдың? Сенің өркөкіректігіңді әрі жүрегіңнің зұлымдығын білемін! Мұнда тек шайқасты көру үшін келдің ғой! — деп зекіді. (Патшалықтар 1-ж. 17:21-28)

Содан соң - Киелі кітаптағы ең әйгілі әңгімелердің бірі – Дәуіттің, оны бір тынысымен жеңіп шығуы керек болған алыппен бетпе-бет келуі болды. Бірақ, Құдай Дәуітке үлкен жеңіс сыйлады!

Соңғы ой. Дәуіттің Құдайы әлі де тірі және Өз балаларын құтқаруда. Біздің өмірімізді бақылап, оған мақсат беретін Құдай сізді бүгін де құтқара алады! Дәуіт Құдайға толықтай сенді, және егер біз де сол сияқты өмірімізде бізді жойып тастауға дайын алыптарды кездестірген кезде, біз де солай Құдайға сенім артуымыз керек. Оған сенім артып, Оның сізді құтқаруын күтіңіз. Бұл шынымен де жеңіске жеткізетін жалғыз жол.